Leif Aarvik

Leif Aarvik (født 1954) er entomolog med arbeidsfelt på sommerfugler. Han er ansatt ved Naturhistorisk museum i Oslo, og har vært med å utgi en rekke publikasjoner og bøker på sitt fagfelt. Han er særlig engasjert med utbredelsen av de noe i overkant av 2 300 artene av sommerfugler i Norge.

Aarvik er utdannet til pedagog i skolen. Han har hatt sommerfugler som hobby fra unge år og ble etter hvert en av Norges fremste spesialister på sommerfugler.Sømme, L. 2004. 

Internasjonal anerkjennelse vises blant annet ved at han har fått flere arter oppkalt etter seg: Duplex aarviki Fibiger, 2008, Nola aarviki Hacker, 2012, Phyllonorycter aarviki de Prins, 2012 og Platyptilia aarviki Gielis, 2008. 

 Engasjement 
Fra 1996 hadde han et engasjement for Norsk institutt for skogforskning, hvor han arbeidet med insektsamlingen. Fra 2000 ble han midlertidig engasjert av Zoologisk museum i Oslo (senere endret navn til: Naturhistorisk museum, Universitetet i Oslo). Fra 2004 fikk Aarvik stilling som avdelingsingeniør ved Naturhistorisk museum, hans hovedoppgave er arbeidet med samlingen av sommerfugler. Arbeidet er tredelt, vedlikehold og kuratering av samlingen, artsbestemmelse av nye funn og å holde museets database à jour. Sammen med Lars Ove Hansen var Aarvik engasjert med å registrere de nasjonale museumssamlingene i en digital database. Aarvik har, i samarbeid med Geir Søli, laget internett presentasjonen Norges sommerfugler.

Han har også et engasjement for Artsdatabanken, ved utarbeidelsen av Norsk rødliste for arter, for den delen som omhandler sommerfugler. Norsk rødliste for arter er en oversikt over plante- og dyrearter som på en eller annen måte er trua av utryddelse, er utsatt for betydelig reduksjon eller er naturlig sjeldne. 

Aarvik har hatt flere feltopphold (feltarbeid) i Afrika, blant annet i Malawi, hvor han arbeider med faunaen og  taksonomien til afrikanske viklere (Tortricidae).

Aarvik har hatt flere verv i Norsk entomologisk forening, blant annet som formann (leder) fra 2001. Han var medlem i Lepidopterologisk arbeidsgruppe (Leparb) og var med å samle faunistisk informasjon om norske sommerfugler, fra museumssamlinger og en rekke private samlere, til en felles nasjonal oversikt.

 Publikasjoner 

 Aarvlk, Leif. 1986. Notes on the nomenclature of three species of Tortricidae. Nota lepidopterologica 9 (3–4): 153–158. ISSN 0342-7536 – Les i fulltekst.
 Aarvik, Leif, Svendsen, Svein, Berg, Yngvar, Berggren, Kai & Hansen, Lars Ove. 1994. Atlas of the Lepidoptera of Norway. Part 1: Gelechioidea: Oecophoridae, Agonoxenidae, Batrachedridae, Momphidae, Cosmopterigidae, Scythridae, Blastobasidae. Insecta Norvegiae no. 5: 72 sider. ISSN 0800-1790 – Les i fulltekst (PDF).
 Aarvik, Leif, Berggren, Kai & Hansen, Lars Ove. 2000. Norges Sommerfugler. Catalogus Lepidopterorum  Norwegiae. (Katalog over Norges sommerfugler) Norsk entomologisk forening. 192 sider. . 
 Aarvik, Leif; Hansen, Lars Ove & Kononenko, Vladimir. 2009. Norges sommerfugler (Håndbok over Norges dagsommerfugler og nattsvermere). Norsk entomologisk forening og Naturhistorisk museum UiO. 450 sider. . 
 Aarvik, Leif & Karsholt, Ole. 1993. New and little known Grapholitini (Lepidoptera, Tortricidae) from the Mediterranean area. Nota lepidopterologica 15 (3/4): 164–178. ISSN 0342-7536 – Les i fulltekst. 
 Aarvik, Leif & Larsen, Knud. 1984. Clepsis mehli (Opheim, 1964) a distinct species (Lepidoptera Tortricidae). Nota lepidopterologica 7 (3): 187–192. ISSN 0342-7536 – Les i fulltekst. 
 Hansen, Lars Ove & Aarvik, Leif. 2000. Sjeldne insekter i Norge. 3 Sommerfugler (Lepidoptera).  NINA Norsk institutt for naturforskning (NINA fagrapport; 038). 145 sider. . 
 Karsholt, Ole, Larsen, Knud & Aarvik, Leif. A remarkable disjunction: Scrobipalpa reiprichi Povolný, 1984 discovered in Norway, with remarks on the characteristics of the species (Lepidoptera, Gelechiidae). Nota lepidopterologica 9 (3–4): 191–199. ISSN 0342-7536 – Les i fulltekst.  
 Midtgaard, Fred & Aarvik, Leif. 1984. Insektinventeringen på Ostøya og Håøya 1983 Miljøverndepartementet 133 sider. .

 Referanser 

 Litteratur 
 Sømme, L. & Hansen, L.O. (bilderedaktør). 2004. Entomologiens historie i Norge. Norsk entomologisk forening * 1904–2004  Norsk entomologisk forening, Zoologisk museum, Universitetet i Oslo. Side 243–244. 

 Eksterne lenker 
 Norsk entomologisk forening – for deg som vil lære mer om insekter.
 Norges sommerfugler

Kategori:Norske entomologer
Kategori:Personer fra Gjøvik kommune
Kategori:Vitenskapelig ansatte ved Universitetet i Oslo
Kategori:Fødsler i 1954